Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: szóló 1994. évi I. törvény 4. számú Jegyzőkönyvében foglaltaknak megfelelően igazolták,
Paragraph Index: 771

55. rovat: ÁTRAKODÁSOK Az árutovábbítás (szállítás) ideje alatt előfordulhat, hogy akár a szállító jármű, akár az áru/vámáru meghibásodása, sérülése stb. miatt a fuvarozó a szállítmány átrakására kényszerül. Ebben az esetben az átrakodás helyét (helységét), az új szállítóeszköz honosságát (az ország kódjával) és rendszámát, (ha van) a konténerszámot kell beírnia a fuvarozónak a megfelelő alrovatokba. Az 55. rovat a fuvarozó részére két átrakodási lehetőséget biztosít. További akadály előfordulása esetén új EV-ot kell kiállítani. Fontos figyelmeztetés! Az átrakodás szükségességét a fuvarozónak haladéktalanul be kell jelentenie a legközelebbi vámhivatalnál. Ha a vámhivatal a felügyelet nélküli átrakodást engedélyezi, ezt a tényt a fuvarozónak az 56. rovatba fel kell jegyeznie.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes